Nariadenie Komisie (ES) č. 2831/98
z 22. decembra 1998,
ktorým sa mení a dopĺňa nariadenie (ES) č. 1503/96 o podrobných pravidlách pre uplatňovanie nariadenia Rady (ES) č. 3072/95 pokiaľ ide o dovozné clá na ryžu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 3072/95 z 22. decembra 1995 o spoločnej organizácii trhu s ryžou [1], naposledy zmenené a doplnené nariadením (ES) č. 2072/98 [2], najmä na jeho článok 11 (4),
keďže skúšobná doba systému celkových náhrad (CRS) na stanovenie dovozných ciel v plnej výške na lúpanú ryžu spadajúcu pod KN kód 100620 zavedenú nariadením Komisie (ES) č. 703/97 [3], zmeneným a doplneným nariadením (ES) č. 1470/98 [4], uplynie 31. decembra 1998; keďže z vyhodnotenia systému vykonaného v súlade s článkom 10 (4) nariadenia (ES) č. 703/97 vyplýva, že táto doba by sa nemala predĺžiť nad rámec tohto dátumu;
keďže ak sa má stanoviť reprezentatívna cena lúpanej ryže Indica na trhu USA, súčasné ekonomické podmienky oprávňujú zvyšovanie cien zaznamenaných pre referenčné kvality uvedené v prílohe k nariadeniu Komisie (ES) č. 1503/96 [5], naposledyzmenenému a doplnenému nariadením (ES) č. 1403/97 [6]; keďže takéto zvýšenie môže Komisia stanoviť kedykoľvek; keďže na základe tohto dôvodu musí byť toto nariadenie zmenené a doplnené;
keďže Riadiaci výbor pre obilniny nedodal svoje stanovisko v lehote stanovenej svojim predsedom,
PRIJALA TOTO NARIADENIE:
Článok 1
Príloha I k nariadeniu (ES) č. 1503/96 sa nahrádza prílohou k tomuto nariadeniu.
Článok 2
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 22. decembra 1998